LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL žemės ūkio ministro 2008 m. KOVO 20 d. įsakymO Nr. 3D-163 „dĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „PELNO NESIEKIANČIOS INVESTICIJOS MIŠKUOSE“ ĮGYVENDINIMO TAISYKLIŲ PATVIRTINIMO“ PAKEITIMO

2012 m. birželio 20 d. Nr. 3D-437

Vilnius

1. P a k e i č i u Lietuvos kaimo plėtros 2007–2013 metų programos priemonės „Pelno nesiekiančios investicijos miškuose“ įgyvendinimo taisykles, patvirtintas Lietuvos Respublikos žemės ūkio ministro 2008 m. kovo 20 d. įsakymu Nr. 3D-163 „Dėl Lietuvos kaimo plėtros 2007–2013 metų programos priemonės „Pelno nesiekiančios investicijos miškuose“ įgyvendinimo taisyklių patvirtinimo“ (Žin., 2008, Nr. 36-1306; 2012, Nr. 53-2647):

1.1. Išdėstau 24 punktą taip:

„24. Pirkimo ir (arba) importo pridėtinės vertės mokestis (toliau – PVM), kurį paramos gavėjas pagal Lietuvos Respublikos pridėtinės vertės mokesčio įstatymą (Žin., 2002, Nr. 35-1271) turi ar galėtų turėti galimybę įtraukti į PVM atskaitą (net jei tokio PVM paramos gavėjas į atskaitą neįtraukė), yra netinkamas finansuoti iš paramos lėšų. Jei paramos gavėjas yra valstybės arba savivaldybės institucija ar įstaiga arba kitas viešasis juridinis asmuo, vykdantis valstybės ir savivaldybių veiklą, kaip ji apibrėžta Lietuvos Respublikos pridėtinės vertės mokesčio įstatyme, PVM yra netinkamas finansuoti iš paramos lėšų. Tokiu atveju apmokestinamosios prekių ir (ar) paslaugų, už kurias mokama iš EŽŪFKP ir bendrojo finansavimo lėšų, vertės PVM, kurį paramos gavėjas pagal Lietuvos Respublikos pridėtinės vertės mokesčio įstatymą neturi ar negalėtų turėti galimybės įtraukti į PVM atskaitą, yra apmokamas iš šiam tikslui skirtų Ministerijos bendrųjų valstybės biudžeto asignavimų.“

1.2. Išdėstau 96 punktą taip:

„96. Agentūra turi įvertinti mokėjimo prašymą ir paramos lėšas užsakyti per Lietuvos kaimo plėtros 2007–2013 metų programos administravimo taisyklėse nustatytus terminus. Tais atvejais, kai vertinant mokėjimo prašymą Agentūra prašo paramos gavėjo pateikti trūkstamus duomenis arba ištaisyti nurodytus mokėjimo prašymo trūkumus, mokėjimo prašymas turi būti įvertintas ir paramos lėšos turi būti užsakytos per 30 kalendorinių dienų nuo mokėjimo prašymo gavimo užregistravimo Agentūroje datos. Į šiuos terminus neįskaičiuojamas paklausimų paramos gavėjui bei patikrų vietoje atlikimo laikas bei įtariamo pažeidimo tyrimo atlikimo laikas.“

1.3. Išdėstau 101 punktą taip:

„101. Paramos lėšos užsakomos ir išmokamos Lietuvos kaimo plėtros 2007–2013 metų programos administravimo taisyklių nustatyta tvarka.“

1.4. Pripažįstu netekusiu galios 102 punktą.

1.5. Pripažįstu netekusiu galios 103 punktą.

1.6. Pripažįstu netekusiu galios 104 punktą.

2. N u s t a t a u, kad šis įsakymas įsigalioja 2012 m. liepos 1 d.

Žemės ūkio ministras	Kazys Starkevičius